ไฟแนนซ์ทูเดย์
วันนี้ขอเก็บตกมติคณะรัฐมนตรีเป็นตัวตั้งก็แล้วกัน เพราะหลายเรื่องมีผลกับคนหมู่มาก
27 มิ.ย. 2555

‘เป็นคนบางครั้งการก้าวไป สำคัญกว่าการก้าวถึง’
...วันนี้ขอเก็บตกมติคณะรัฐมนตรีเป็นตัวตั้งก็แล้วกัน เพราะหลายเรื่องมีผลกับคนหมู่มาก
เรื่องแรก คณะรัฐมนตรี (ครม.) มีมติเห็นชอบให้ขยายระยะเวลามาตรการลดภาษีสรรพสามิตน้ำมันดีเซลเหลือ 0.005 บาทต่อลิตร ที่จะสิ้นสุดลงในวันที่ 30 มิ.ย. 2555 ออกไปอีก 1 เดือน หรือมีผลตั้งแต่วันที่ 1 ก.ค.30 ก.ค. 2555 




ผลที่ตามมาของการยกเว้นลดภาษีสรรพสามิตน้ำมันดีเซลดังกล่าวส่งผลให้ภาครัฐสูญเสียรายได้ 9,000 ล้านบาท ขนหน้าแข้งรัฐบาลไม่ร่วง แต่กรมสรรพสามิตเอามือก่ายหน้าผาก...
สอง ครม.มีมติเห็นชอบมาตรการภาษีอากรและค่าธรรมเนียม เพื่อสนับสนุนการปรับโครงสร้างหนี้ลูกหนี้ที่ได้รับความเสียหายทางตรงและทางอ้อมจากอุทกภัย ทั้งการยกเว้นภาษีเงินได้บุคคลธรรมดาและนิติบุคคลให้แก่ลูกหนี้ที่ประสบอุทกภัย สำหรับเงินได้ที่ได้รับจากการปลดหนี้ผลตั้งแต่วันที่ 25 ก.ค. 255431 ธ.ค. 2560 
สาม ครม.มีมติอนุมัติหลักการร่าง พ.ร.ฏ.กำหนดจำนวนเงินฝากที่ได้รับการคุ้มครองเพิ่มขึ้น พ.ศ. ... และให้มีผลบังคับใช้ในวันที่ 11 ส.ค. 2555 โดยเฉพาะการขยายระยะเวลาคุ้มครองเงินฝาก ณ วงเงินระดับ 50 ล้านบาทต่อรายผู้ฝากต่อสถาบันออกไปอีก 3 ปี
นอกจากนี้ จะมีการพิจารณากำหนดวงเงินคุ้มครองเงินฝาก 25 ล้านบาทเต็มจำนวน ระหว่างวันที่ 11 ส.ค. 255810 ส.ค. 2559 และกำหนดวงเงินคุ้มครองเงินฝากเหลือ 1 ล้านบาท ระหว่างวันที่ 11 ส.ค. 2559-10 ส.ค. 2560 หรือตั้งแต่ปี 2560 
ขุนคลังโต้ง-กิตติรัตน์ ณ ระนอง ให้เหตุผลว่าการปรับลดอัตราคุ้มครองเงินฝากจาก 50 ล้านบาท เหลือ 1 ล้านบาท จะส่งผลกระทบต่อการบริหารจัดการทรัพย์สินและการเคลื่อนย้ายเงินฝากของผู้ฝากเงิน 
สี่ ครม.มีมติเห็นชอบโครงการประกันภัยข้าวนาปี ปีการผลิต 2555 โดยกำหนดเบี้ยประกันภัยอยู่ที่ 120 บาทต่อไร่ คุ้มครองธรรมชาติ 6 ภัย ได้แก่ ฝนแล้ง น้ำท่วม ลมพายุ อากาศหนาว ลูกเห็บ และอัคคีภัย อัตราชดเชย 1,111 บาทต่อไร่ หากเป็นความเสียหายจากศัตรูพืชระบาดจะได้รับการชดเชย 555 บาทต่อไร่ ชาวนาเป็นผู้จ่ายเบี้ยในอัตรา 60 บาทต่อไร่ ที่เหลือภาครัฐสมทบคิดเป็นเงิน 555.76 ล้านบาท สำหรับนาข้าว 8 ล้านไร่